السلام عليكم
شلونكم عيني؟ ان شاء الله بخير؟؟
شباب عندي مشكلة دوختني ومدا الكي الها حل
اني ساحب خط انترنت ايرثلنك واير مال لان عادي يعني ابو النت مالتنا ينطي خطوط واير ووايرليس فاني ماخذ منه واير مال لان
الخط كلش اووكي وكلش حلوو
لحد اليوم شديت راوتر بالبيت دا اوزع خطي على 3 حاسبات لان اخواني الزغار يلعبون كاونتر وشاغلين الخط طوول الوقت
شديت الراوتر ووزعت الخط على 3 حاسبات وكلللش اوكي وكل المواقع تنفتح
بس المشكلة الجبيرة انو موقع الشير كام ميفتح عندي وسيرفرات الالعاب كلها متطلع
اذا ارجع اربط الواير مباشر عال لان كارد يطلع الشير والسيرفرات بس من اسحب من الراوتر مينفتح لا الشير ولا الالعاب
شنو السبب؟؟ اني دا اشك اكو شي غلط بال اي بي
فأذا اكو احد يعرف الحل او الاعدادات مال ال اي بي مال الراوتر خلي يساعدني واكون ممنون اله لان من صدك دوختني الشغلة وابو النت مالتنا ماريد اسأله لان واحد ميفتهم وماريد اكبر راسه
مشكورين مقدماً اخوان وبارك الله بيكم